CELEX: 32015R2010
Language: lt
Date: 2015-11-11 00:00:00
Title: 2015 m. lapkričio 11 d. Komisijos reglamentas (ES) 2015/2010, kuriuo iš dalies keičiamas Reglamentas (EB) Nr. 1708/2005, nustatantis išsamias Tarybos reglamento (EB) Nr. 2494/95 įgyvendinimo taisykles, reglamentuojančias suderinto vartotojų kainų indekso bendrąjį indekso bazinį laikotarpį (Tekstas svarbus EEE)

12.11.2015   
            
            
               LT
            
            
               Europos Sąjungos oficialusis leidinys
            
            
               L 295/1
            
         KOMISIJOS REGLAMENTAS (ES) 2015/2010
   2015 m. lapkričio 11 d.
   kuriuo iš dalies keičiamas Reglamentas (EB) Nr. 1708/2005, nustatantis išsamias Tarybos reglamento (EB) Nr. 2494/95 įgyvendinimo taisykles, reglamentuojančias suderinto vartotojų kainų indekso bendrąjį indekso bazinį laikotarpį
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1995 m. spalio 23 d. Tarybos reglamentą (EB) Nr. 2494/95 dėl suderintų vartotojų kainų indeksų (1), ypač į jo 4 straipsnio trečią pastraipą ir 5 straipsnio 3 dalį,
   atsižvelgdama į Europos Centrinio Banko nuomonę (2),
   kadangi:
   
               (1)
            
            
               Reglamentu (EB) Nr. 2494/95 nustatytas statistinis pagrindas, būtinas suderintiems vartotojų kainų indeksams (toliau – SVKI) sudaryti;
            
         
               (2)
            
            
               Komisijos reglamentu (EB) Nr. 1708/2005 (3) nustatytos bendros taisyklės dėl SVKI bazinio laikotarpio nustatymo ir nurodyta, kad tas laikotarpis yra 2005 m. (t. y. 2005 m. prilyginami 100; 2005 m. = 100);
            
         
               (3)
            
            
               dėl SVKI subindeksų klasifikavimo pakeitimų ir siekiant suderinti subindeksus, kurie su SVKI susieti po to, kai 2005 m. prilyginti 100, būtina pakeisti indekso bazinį laikotarpį. Kad būtų užtikrintas SVKI palyginamumas ir aktualumas, indekso bazinį laikotarpį reikėtų pakeisti ir nustatyti, kad 2015 m. prilyginami 100 (2015 m. = 100);
            
         
               (4)
            
            
               pagal Reglamento (EB) Nr. 2494/95 13 straipsnį priimant šį reglamentą atsižvelgta į išlaidų efektyvumą;
            
         
               (5)
            
            
               šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1708/2005 3 straipsnis pakeičiamas taip:
   
      „3 straipsnis
      Indekso bazinis laikotarpis
      1.   Nustatoma, kad SVKI bendrasis indekso bazinis laikotarpis yra 2015 m. (2015 m. = 100). Naujasis indekso bazinis laikotarpis naudojamas visų SVKI indeksų ir subindeksų visoms laiko eilutėms, pradedant nuo 2016 m. sausio mėn. SVKI skelbimo.
      2.   Bet kokie papildomi subindeksai, kuriuos reikia integruoti į SVKI, konkrečių metų gruodžio mėn. susiejami 100 indeksinių vienetų lygmeniu ir naudojami nuo ateinančių metų sausio mėn. (imtinai).“
   
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 11 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 257, 1995 10 27, p. 1.
   
      (2)  2015 m. birželio 1 d. Nuomonė (OL C 209, 2015 6 25, p. 3).
   
      (3)  2005 m. spalio 19 d. Komisijos reglamentas (EB) Nr. 1708/2005, nustatantis išsamias Tarybos reglamento (EB) Nr. 2494/95 įgyvendinimo taisykles, reglamentuojančias suderinto vartotojų kainų indekso bendrąjį indekso bazinį laikotarpį, ir iš dalies keičiantis Reglamentą (EB) Nr. 2214/96 (OL L 274, 2005 10 20, p. 9).